NYILVÁNTARTOTT ESÉLYEGYENLŐSÉGI ADATEGYEZTETÉS FOLYAMATA

A 2018/19. tanév őszi félévétől kezdve a szociális támogatások igénylése és bírálata a Neptun tanulmányi rendszeren zajlik.

Hallgatói Térítési és Juttatási Szabályzat 14.§

,,(4) A kérelmező hallgatók szociális helyzetét – a rendkívüli szociális ösztöndíj igénylésének kivételével – tanulmányi félévente egyszer, intézményi szinten egységesen kell megvizsgálni, majd ennek eredményét felhasználni mind a szociális ösztöndíj, mind a kollégiumi felvételek, valamint minden más rászorultsági alapú juttatás elbírálásához. A szociális helyzet vizsgálata a Neptun rendszer adatai, illetve a hallgató által benyújtott egyéb igazolások alapján a rendszeres szociális ösztöndíj kérelmezésekor történik. **A Neptun rendszerben nyilvántartható, és a hallgató szociális helyzete szempontjából releváns adatok rögzítését, illetve módosítását a hallgató az illetékes kari szervezeti egységnél bármikor jogosult kérelmezni, a megfelelő igazolás benyújtásával.** A hallgató szociális helyzete szempontjából releváns, de a Neptun rendszerben nyilván nem tartott adatokat, és azok igazolását a hallgató a rendszeres szociális támogatás iránti kérelemmel egyidejűleg nyújthatja be, és ezek ellenőrzését, valamint a szempontrendszer szerinti pontozását a Diákjóléti Bizottság tagjai, és a Diákjóléti Bizottság által felkért bírálók végzik.”

A Hallgatói Térítési és Juttatási Szabályzat 16. § (2):

„(2) A rendszeres szociális ösztöndíj iránti kérelmet a Neptun rendszeren keresztül kell benyújtani az adott tanulmányi félév bejelentkezési időszakának utolsó napjától a szorgalmi időszak második hetének péntek 14.00 óráig. **A kérelem automatikusan tartalmazza a benyújtás időpontjában a hallgató Neptun rendszerben nyilvántartott - szociális helyzet szempontjából releváns – adatait, így ezek módosítására csak a kérelem benyújtása előtt van lehetőség.”**

Ennek az előnye a kérvényező hallgatók részére, hogy egy adott esélyegyenlőségi adatról, érvényességi idejének lejárta alatt csak egyszer kell nyilatkozni, ezt követően félévről félévre a szociális támogatási kérvények kitöltésénél a Neptunban rögzített adatok automatikusan felhasználásra kerülnek. Azoknál az kategóriáknál, ahol évről-évre kerül megállapításra a jogosultság, ott évről-évre kell nyilatkozni.

# TEENDŐK AZ ADATEGYEZTETÉS SORÁN

**1. Esélyegyenlőségi adatok ellenőrzése a Neptun rendszerében**

Az alábbi lépések szerint lehet ezt megtenni:

Neptun

Saját

adatok

Személyes

adatok

Előnyben

részesítés

A) Amennyiben minden adat megfelel a félévre vonatkozó helyzeteddel, nincs teendőd. A Rendszeres Szociális Támogatás, illetve az Alaptámogatás kérvényét kitöltheted.

B) Amennyiben hiányosak az előnyben részesítésre vonatkozó információk, vagy a félév során megváltozott a helyzeted, az új adatok felvitele a Neptunban található **űrlap és az esélyegyenlőségi kategóriára vonatkozó igazoló dokumentum fénymásolatának** leadásával fog történni. Kérjük, hogy az adategyeztetésre **hozzátok magatokkal az eredeti és a fénymásolt dokumentumot is** az ellenőrzés megkönnyítése érdekében.

**2. Űrlap letöltése és kitöltése**

Neptun

Információ

Általános

nyomtatványok




HU

Esélyegyenlőségi


adatbejelentő

"+" Nyomtatás

Letöltése minden hallgató számára a NEPTUNON keresztül történik.



# AZ ESÉLYEGYENLŐSÉGI ADATBEJELENTŐ ŰRLAP (KITÖLTETLEN VERZIÓ)



# ESÉLYEGYENLŐSÉGI HELYZET IGAZOLÁSA

Az adott élethelyzetre vonatkozó **dokumentum fénymásolatának** mellékelése (az adategyeztetésen az **eredeti dokumentumot is** szükséges bemutatni).

Milyen élethelyzetekben szükséges rögzíteni az esélyegyenlőségi adatokat a Neptun rendszerbe?

|  |  |  |  |
| --- | --- | --- | --- |
| **Esélyegyenlőségi kategória** | |  | **Meghatározás** |
| Árva (25 éves korig) |  |  | Az a 25 évnél fiatalabb hallgató, akinek mindkét szülője, illetve vele egy háztartásban élt hajadon, nőtlen, elvált vagy házastársától külön élt szülője elhunyt és nem fogadták örökbe. |
| Családfenntartó |  |  | Az a hallgató,   1. akinek legalább egy gyermeke van, 2. aki a szociális igazgatásról és szociális ellátásokról szóló 1993. évi III. törvény alapján ápolási díjra jogosult. |
| Félárva (25 éves korig) |  |  | Az a 25 évnél fiatalabb hallgató, akinek egy szülője elhunyt és nem fogadták örökbe. |
| Nagycsaládos |  |  | Az a hallgató, akinek   1. legalább két eltartott testvére vagy három gyermeke van, vagy 2. eltartóin (eltartóján) kívül legalább két vele egy háztartásban élő személyre igaz, hogy havi jövedelme nem éri el a minimálbér összegét, vagy 3. legalább két kiskorú gyermeknek a gyámja. |
| Fogyatékossággal élő, vagy  állapota miatt rászorul | | egészségi | Az a hallgató, aki fogyatékossága miatt állandó vagy fokozott felügyeletre, gondozásra szorul, illetve aki fogyatékossága miatt rendszeresen személyi és/vagy technikai segítségnyújtásra és/vagy szolgáltatásra szorul, vagy munkaképességét legalább 67%-ban elvesztette és ez az állapot egy éve tart vagy előreláthatólag még legalább egy évig fennáll |
| Hátrányos helyzetű | |  | Az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az alábbi körülmények közül egy fennáll:  **a)** a szülő vagy a családba fogadó gyám alacsony iskolai végzettsége, ha a gyermeket együtt nevelő mindkét szülőről, a gyermeket egyedül nevelő szülőről vagy a családbafogadó gyámról - önkéntes nyilatkozata alapján - megállapítható, hogy a rendszeres gyermekvédelmi kedvezmény igénylésekor legfeljebb alapfokú iskolai végzettséggel rendelkezik,  **b)** a szülő vagy a családbafogadó gyám alacsony foglalkoztatottsága, ha a gyermeket nevelő szülők bármelyikéről vagy a családbafogadó gyámról megállapítható, hogy a rendszeres gyermekvédelmi kedvezmény igénylésekor az Szt. 33. §-a szerinti aktív korúak ellátására jogosult vagy a rendszeres gyermekvédelmi kedvezmény igénylésének időpontját megelőző 16 hónapon belül legalább 12 hónapig álláskeresőként nyilvántartott személy,  **c)** a gyermek elégtelen lakókörnyezete, illetve lakáskörülményei, ha megállapítható, hogy a gyermek a településre vonatkozó integrált városfejlesztési stratégiában szegregátumnak nyilvánított lakókörnyezetben vagy félkomfortos, komfort nélküli vagy szükséglakásban, illetve olyan lakáskörülmények között él, ahol korlátozottan biztosítottak az egészséges fejlődéséhez szükséges feltételek. |
| Halmozottan hátrányos helyzetű | |  | **a)** az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében Hátrányos helyzetű bejegyzés a)-c) pontjaiban meghatározott körülmények közül legalább kettő fennáll,  **b)** a nevelésbe vett gyermek,  **c)** az utógondozói ellátásban részesülő és tanulói vagy hallgatói jogviszonyban álló fiatal felnőtt. |
| Gyermekgondozó | |  | Az a hallgató, aki jogosult csecsemőgondozási díjra (CSED) gyermekgondozást segítő ellátásra (GYES), gyermekgondozási díjra (GYED), gyermeknevelési támogatásra (GYET). |

# ELFOGADHATÓ DOKUMENTUMOK LISTÁJA

|  |  |
| --- | --- |
| **Esélyegyenlőségi kategória** | **Benyújtandó dokumentum típusa** |
| Árva (25 éves korig) | Halotti anyakönyvi kivonatok, árvaellátást igazoló dokumentum. |
| Családfenntartó | Születési anyakönyvi kivonat(ok) gyermek részéről. |
| Félárva (25 éves korig) | Halotti anyakönyvi kivonat, árvaellátást igazoló dokumentum. |
| Nagycsaládos | NOE tagság igazolása és/vagy összes testvér iskolalátogatási igazolása, nem iskolás korú testvér esetén születési anyakönyvi kivonat(ok). |
| Fogyatékossággal élő vagy egészségügyi állapota miatt rászorul. | ORSZI (vagy jogelőd)  szakvéleménnyel ellátott igazolása |
| Hátrányos helyzetű | Jegyző és/vagy illetékes gyámhatóság igazolása, illetve határozata |
| Halmozottan hátrányos helyzetű | Jegyző és/vagy illetékes gyámhatóság igazolása, illetve határozata |
| Gyermekgondozó | CSED, GYED, GYES, GYET igazolása. |

# ÖSSZEFOGLALÓ AZ ESÉLYEGYENLŐSÉGI ADATOK BEJELENTÉSÉNEK MENETÉRŐL

Adatok ellenőrzése

Űrlap letöltése

Igazoló

dokumentum

Űrlap kitöltése

Leadás

(

fénymásolat+űrlap)

# 2020/2021. II. FÉLÉV LEADÁSÁRA VONATKOZÓ INFORMÁCIÓK

Az esélyegyenlőségi adategyeztetést 2021. január 28-tól február 10-ig teheted meg Movik Zsuzsanna, hallgatói referensnél, vagy a Tanulmányi Osztályon a következő időpontokban:

|  |  |  |
| --- | --- | --- |
| **Kinél?** | **Hol?** | **Mikor?** |
| Movik Zsuzsanna, hallgatói referens | Sophianum, 204-es terem | Február 1., 3., 4., 8., 10. –  9.00-12.00-ig és 13.00-15.00-ig |
| Tanulmányi Osztály | Sophianum | Január 28., 29., február 2., 5., 9.  **Ügyfélfogadási időben, időpontfoglalással!** |
| Tanulmányi Osztály | Esztergom | Január 28-tól február 10-ig (kivéve február 3.)  **Ügyfélfogadási időben, időpontfoglalással!** |

A Tanulmányi Osztályon tájékoztatást nem adnak, csak a dokumentumok átvételében segítenek.

A tanulmányi előadókhoz szükséges előzetesen időpontot foglalni, ezt Neptunon tudod megtenni.